— Педагог, які працуе з гэтымі дзецьмі, найперш павінен валодаць такімі якасцямі, як дабрыня і талерантнасць — прыродная здоль-насць аблашчыць, прыняць, не адапхнуць дзіця, нягледзячы на яго знешнія якасці, характар ці паводзіны, — упэўнена Марыя Васільеўна. — Лічу, што жанчына, якая працуе ў дзіцячым доме, найперш павінна быць не проста педагогам, а жанчынай-маці і ставіцца да выхаванцаў як да родных дзяцей, абараняючы іх ад розных выклікаў сучаснага грамадства. Нават самы адукаваны педагог не зможа ў нас працаваць без прыязнасці да дзяцей, таму на першае месца я стаўлю нават не педагагічныя ўменні і навыкі, а менавіта душэўную цеплыню і адкрытасць.